Siden 1989 har det vært forbud mot ulike former for privat bruk av fyrverkeri i sentrale deler av Oslo. Forbudet mot raketter med styrepinner gjelder hele byen, og ble innført i 2008.

Men innenfor Ring 2, det vil si innenfor Kirkevei-ringen som går fra Skøyen i vest til Lodalen i øst, er det totalforbud mot så og si alt fyrverkeri. I tillegg er Vålerenga og Kampen innlemmet i forbudet.

LES OGSÅ: Fylkesmannen stanser bygging av sju etasjers blokk bak Slottet

Bare stjerneskudd tillatt

Nå foreslår Ap/SV/MDG-byrådet å videreføre forbudet med flere nye presiseringer der bruken av fyrverkeri presiseres tydeligere. Byrådet har fire kategorier der den laveste kategorien er 1:

"Fyrverkeri forbundet med lav risiko og minimalt støynivå, som

er beregnet til bruk i fysisk begrensede områder, herunder fyrverkeri til innendørs bruk"

Dette er den eneste formen for fyrverkeri som tillates innenfor Ring 2. I praksis betyr det at såkalte stjerneskudd er det eneste du kan tenne opp på nyttårsaften.

LES OGSÅ: Osloskole beskrevet som krigssone for ti år siden på topp i nasjonale prøver

Risikerer solide bøter

Tidligere er brudd på forbudet blitt straffet med saftige bøter. Politiet opererer med en bøtegrense på 7.000 kroner for folk som bryter fyrverkeri-forbudet i sentrale Oslo. I tillegg vil politiet beslaglegge utstyr som brukes.

I 2016 kunne NTB rapportere at antallet fyrverkeriskader har gått ned med nesten 70 prosent etter forbudet mot pinneraketter ble innført i 2008.

LES OGSÅ: Kommunen advarer mot høy luftforurensing flere steder i Oslo

Vil beskytte trehus på Kampen og Vålerenga

— Byrådet mener det er viktig å sikre at ikke publikum avfyrer fyrverkeri som kan være til

skade for liv, helse og miljø og materielle verdier. Særlig er dette viktig i de tettest bebygde

områdene og i områder med tett trehusbebyggelse, skriver byrådet i saken som nå fremmes for bystyret.

— Det er i dag forbudt å avfyre fyrverkeri innenfor Ring 2 og områdene Kampen og Vålerenga, også på nyttårsaften. Byrådet ønsker å videreføre forbudet og å tydeliggjøre dette overfor publikum, skriver byrådet i saken som nå fremmes for bystyret, heter det i innstillingen fra byrådet.